Andrea Bučková je talentovaná speváčka a skladateľka, známa z účinkovania so skupinami Swing Society Orchestra a Home Made Mutant.
Mária Kmeťková je harfistka, ktorá sa venuje najmä klasickej hudbe.
Duo talentovaných hudobníčok zožalo obrovský úspech na Bratislavských jazzových dňoch.
Citlivé aranžmány skladieb Andrey Bučkovej, neopočúvaná kombinácia farieb klavíra, spevu a harfy, experiment so zaužívanou zvukovosťou harfy vytvárajú dokopy jedinečný hudobný projekt, ktorý charakterizujú silné hudobné témy, emócia, nežnosť i temperament.